ERC designa Agustí Cerdà com a relleu de Puigcercós al Congrés número dos Tardà seguirà com a portaveu i assumirà el gruix de les negociacions amb el PSOE i la gestió política diària joventuts Puig s'encarregarà de l'àrea econòmica i les JERC hi faran entrar dues diputades La cursa electoral Ferran Casas El valencià Agustí Cerdà serà el president del grup parlamentari d'Esquerra al Congrés de Diputats quan el secretari general d'ERC, Joan Puigcercós, deixi la seva acta i, per tant, el seu càrrec a Madrid per dedicar-se de ple a la política catalana després de les eleccions al Parlament de l'1 de novembre. Cerdà ocuparà el càrrec fins al final de la legislatura, previst per al març del 2008. La propera legislatura, tal com ja s'havia apuntat, el cap de files serà Joan Ridao, ara portaveu al Parlament. Puigcercós, que farà tàndem electoral amb Josep-Lluís Carod-Rovira a la tardor, proposarà a l'executiva nacional del partit que Cerdà ocupi el seu lloc a Madrid un cop es concreti el seu retorn a Catalunya, segons han confirmat fonts republicanes a l'AVUI. Cerdà, que és president d'Esquerra Republicana del País Valencià (ERPV), tot i haver estat escollit diputat per Barcelona, serà la veu dels independentistes en les grans sessions del Congrés, com ara el debat de política general, i formularà les preguntes orals a José Luis Rodríguez Zapatero. El polític valencià, que va arribar a Esquerra després de militar a la MDT i al PSAN, seguirà amb les àrees d'interior i justícia i continuarà presidint la comissió del Defensor del Poble. Cerdà no abandonarà el dia a dia d'ERPV -que està pendent de concórrer als comicis del País Valencià de maig del 2007 en solitari o en coalició amb el BNV i EU- i per això Joan Tardà i Joan Puig assumiran més responsabilitats en el grup del Congrés. Tardà ha exercit fins ara de número dos de Puigcercós a Madrid i ara aquest paper serà reforçat, ja que el dirigent de Cornellà seguirà de portaveu però assumirà més responsabilitats en les negociacions sobre tramitacions de lleis amb el PSOE. Amb Puig, Tardà serà al costat de Cerdà per coordinar l'activitat. Tardà continuarà encarregant-se de l'àrea social, fet que l'ha dut a pactar lleis com la de l'atenció a persones dependents. També quedarà reforçat Joan Puig. El diputat gironí serà portaveu adjunt i responsable de l'àrea econòmica, que controlava Puigcercós. Trobada a Montblanc Puigcercós va comunicar dimarts aquests canvis als diputats, en una jornada de treball a Montblanc, on van analitzar el ritme de la legislatura i les perspectives que s'obren un cop aprovat l'Estatut. Qui també preveu plegar de diputat al Congrés abans d'acabar l'any és Francesc Canet, que el 2004 va encapçalar la llista de Girona. Canet és cap de l'oposició a l'Ajuntament de Figueres, on ara governa el PSC i que és una prioritat per a ERC a les municipals del 2007. Canet es vol dedicar de ple a la política municipal en el tram final de la legislatura. De l'adéu de Puigcercós i Canet se'n beneficiaran les joventuts del partit, les JERC, que hi faran entrar dues diputades. A Canet l'hauria de substituir Cristina Alsina -tercera a la llista-, però es troba en la mateixa situació que ell, atès que opta a l'alcaldia de Girona. El rellevarà Laia Cañigueral, militant de Cassà i membre de la direcció de les JERC. A Puigcercós el substituirà la barcelonina Georgina Oliva, que n'havia estat secretària d'organització. Puigcercós deixarà vacant la presidència de la comissió de medi ambient, a la qual opta la portaveu a la comissió, Rosa Maria Bonàs o el diputat Jordi Ramon. www.avui.cat 
Hauria preferit a Tardà com a cap de llista, però bé... PD: ara ho he entès XDDDDDDDDDDDDDD no és que sigui cap de llista, és per solucionar el fet que en Puigcercós vagi a les de la comunidazzzzzzzzz Així doncs, els canvis em semblen bé!! 
Podries comentar-ho una miqueta més, que ara m'has deixat amb l'intriga de què hi veus... 
No és el lloc per comentar segons què, per messenger el que vulguis 
Ui secretitos... o es que no pots explicar en public la descompossició d'esquerra i el seu inevitable procès d'escissió?
Osti, ets tan pesada! procés d'escissió? però què cony dius!! XDDDDDDDDDDDDDDDDDDD Els que heu de vigilar sou vosaltres, que els paràsits d'Unió a la que puguin aniran amb el PP!! Abans però, us desvallestaran el partit, robant-vos tots els calers que puguin! 
Això es lo allò tant secret que has de parlar pel Messenguer? Pensava que sabies del que parlaves.... Podries explicar perque els Carotistes han caigut de les llistes d'ERc en benefici dels "manelics"...
Evidentment que no. Que pesada ets amb el manelic. Ets una barrinadora, què dic, un percutor!! No surts mai del mateix tema, sempre estàs igual, pots tenir raó o no, però ets molt pesada. Mai discrepes del teu partit? 
De portes endins moltissim
És bo també mostrar discrepàncies de porta enfora, no fa cap mal. 
Questio d'educació A mi em van educar així